b"\n_START_ARTICLE_\nCementiri de Cardedeu\n_START_SECTION_\nDescripci\xc3\xb3\n_START_PARAGRAPH_\nSituat a l'oest del centre urb\xc3\xa0 de Cardedeu, \xc3\xa9s de per\xc3\xadmetre quadrangular i, la part m\xc3\xa9s destacada, \xc3\xa9s la seva gran portalada de carreus de granit. A cadascun dels pilars que formen el portal, hi trobem senglars mosaics, obra de Llu\xc3\xads Br\xc3\xba i Salelles amb el dibuix de l'escut de Cardedeu i amb les quatre barres. La porta forjada la realitz\xc3\xa0 el mestre forjador local, Joan Codina Bramona._NEWLINE_Conjunt d'edificis sobre una extensi\xc3\xb3 aproximada de 76Ha projectades per Raspall, seguint el mateix criteri en un conjunt \xc3\xbanic per la seva coher\xc3\xa8ncia formal i representativitat d'una \xc3\xa8poca. Est\xc3\xa0 compost per capelles, panteons, pou i p\xc3\xa8rgola. Cont\xc3\xa9 14 panteons, 900 n\xc3\xadnxols de pedra gran\xc3\xadtica, porta de ferro amb un reixat i rematada per dos pilars a cada costat. La tanca \xc3\xa9s tamb\xc3\xa9 de pedra gran\xc3\xadtica.\n_START_SECTION_\nHist\xc3\xb2ria\n_START_PARAGRAPH_\nEl 1917 es comen\xc3\xa7a a parlar del nou cementiri. El Sr. Batlle manifesta que ha obtingut un comprom\xc3\xads escrit de Joan Codines Terrades per la verda al marital d'uns terrenys que podien servir com a cementiri nou. D\xc3\xb3na vuit mesos de termini perqu\xc3\xa8 l'Ajuntament es decideixi. L'industrial Ramon Sanesteve don\xc3\xa0 1500ptes com a donatiu, preu de la superf\xc3\xadcie (dues quarteres i un quart\xc3\xa0). El 3 d'agost de 1919, Raspall f\xc3\xa9u un projecte de cementiri i el 8 de febrer 1920 el governador civil torna el projecte del cementiri perqu\xc3\xa8 s'ha oblidat la capella i que s'ha d'assenyalar l'espai destinat a fosses. L'onze de desembre de 1921 el cementiri ha estat bene\xc3\xaft. Seguidament es comen\xc3\xa7aren a fer enterraments."